སྙན་ངག་གི་ས་དམིགས་འདི་སྟོང་པར་མ་འཇོགངས་དྲ་བ་འདིའི་ཐོག་ནས་སྨྲ་འདོད་པ་ནི་སྙན་ངག་གི་ས་དམིགས་འདི་སྟོང་པར་མ་འཇོག་ཞེས་སྨྲ་འདོད་དེ།རྒྱུ་མཚན་ནི་དྲ་བ་འདི་ཉིད་རང་རེ་ལ་ལྷག་བསམ་ཅན་རེ་ཤས་ཀྱིས་ང་ཚོའི་གསར་སྐྱེས་ཀྱི་རྩོམ་པ་པོ་ཚོར་ཆེད་དུ་གཉེར་ནས་རྩོམ་གྱི་གར་སྟེགས་ཤིག་གི་ཚུལ་དུ་བསྐྲུན་སོང་བས་རེད།འོན་ཀྱང་དྲ་བ་འདི་སྒོ་ཕྱེས་པ་ནས་བཟུང་ད་ལྟའི་བར་མི་རེ་ཤས་ཀྱིས་མ་གཏོགས་རྩོམ་ཡིག་སྤེལ་མ་སོང་བ་འདི་ཅི་ཞིག་གིས་ལན་པ་ཡིན་ནམ།ངས་ནམ་རྒྱུན་ང་ཚོའི་ཁྱུང་པོའི་དུས་དེབ་རྣམས་ཀྱི་ཐོག་ཏུ་རྩོམ་ཡིག་མི་ཉུང་བ་ཞིག་བཀོད་ཟིན་པ་དང་འགོད་བཞིན་པའི་རྩོམ་པ་པོ་གང་མང་མཐོང་བའི་ཚོད་དུ་ཡོད་མོད།དྲ་བ་འདི་ཡི་ཐོག་ནས་བལྟས་ན་ད་དུང་ཁྱུང་པོ་བ་ཚོ་རྩོམ་གྱི་ན་ཚོད་མ་སྨིན་པའམ་རྩོམ་ལ་གཡེང་མ་ཞུག་པར་འཇམ་ཅམ་མེར་ལུས་ཡོད་པ་ལྟ་བུ་ཅིས་ཀྱང་མཐོང་བཞིན་འདུག་གོ།ཡང་ན་དྲ་བ་འདི་འདྲ་ཞིག་ཡོད་པ་ཁྱེད་ཚོས་མ་ཤེས་པ་རེད་དམ།ཡང་ན་དྲ་བ་འདི་ལ་ཁྱེད་ཚོས་ལྷག་བསམ་མེད་སོང་བ་རེད་དམ།གལ་ཏེ་གར་སྟེགས་འདི་ཡི་ཐོག་བྲོ་དེ་ང་ཚོས་མ་བརྡུང་ན་གར་སྟེགས་འདི་སུ་ལ་དབང་བའི་གར་སྟེགས་ཤིག་ཡིན་ཨང་།དེས་ན་ཁྱུང་པོ་བའི་རྩོམ་པ་པོ་དང་སྨྱུག་མིང་མཛེས་པོ་ཅན་དགཁུ་སིམ་མེར་མ་འདུག་པར་དྲ་རྒྱ་འདི་ཡི་ཐོག་ཚ་ཚ་འུར་འུར་གྱིས་ཕ྄ེབས་ཤོག་དང་།ང་དང་ང་ལྟ་བུའི་བཀློག་པ་པོ་དག་གིས་ནམ་ཡང་རེ་སྒུག་བྱས་ནས་ཡོད་དོ།